# Peri

### Από τη Βικιπαίδεια, την ελεύθερη εγκυκλοπαίδεια

PERI GmbH
Είδος | GmbH
Ίδρυση | 1969, Γερμανία
Έδρα | Weissenhorn, Γερμανία
Πρόσωπα | Artur Schwörer, Alexander Schwörer, Christian Schwörer, Dr. Josef Spieler
Υπάλληλοι | 4.500 (2006)
Ιστότοπος | www.peri.de

PERI SKYDECK σύστημα πλακών με panels αλουμινίου για την κατασκευή της Φοιτητικής Εστίας McAllister για το Πανεπτιστήμιο της Αριζόνα στο Φοίνιξ (McAllister Dorm - Arizona State University, Phoenix, AZ, Η.Π.Α.)
H τεχνολογία των συστημάτων PERI χρησιμοποιήθηκε για την κατασκευή των υψηλότερων βάθρων στον κόσμο της γέφυρας «Viaduc de Millau» στην Γαλλία
H τεχνολογία των συστημάτων PERI χρησιμοποιήθηκε για την κατασκευή του Μουσείου της αυτοκινητοβιομηχανίας Mercedes-Benz στην Στουτγάρδη, Γερμανία

Η PERI ιδρύθηκε το 1969 και είναι σήμερα ένας από τους μεγαλύτερους προμηθευτές συστημάτων μεταλλοτύπων και ικριωμάτων παγκοσμίως. Ο όμιλος PERI παράλληλα με τα κεντρικά γραφεία του στο Weißenhorn της Γερμανίας, έχει 45 θυγατρικές εταιρείες και 70 αποθήκες υλικών ανά τον κόσμο. Απασχολεί περισσότερους από 4.500 υπαλλήλους εκ των οποίων οι 850 είναι μηχανικοί (έτος 2006). Το 2006 ο συνολικός τζίρος του ομίλου ξεπέρασε τα 920 εκατομμύρια Ευρώ.

## [Επεξεργασία] Ιστορία

Η PERI ιδρύθηκε το 1969 στο Weissenhorn της Γερμανίας από τον κο. Artur Schwörer (Άρθουρ Σβόερερ). Το αρχικό προϊόν της εταιρείας ήταν η ξυλοδοκός τύπου T 70 V με υψηλή φέρουσα ικανότητα λόγω του δικτυώματός της και του πατενταρισμένου συστήματος σύνδεσης των κόμβων του. Το 1984 αντικαταστάθηκε από την ξυλοδοκό με δικτύωμα τύπου GT 24 που χρησιμοποιείται εώς και σήμερα. Το αυτόματο σύστημα αναρρίχησης ACS (Automatic Climbing System) αποτέλεσε ορόσημο στην εξέλιξη των αυτο-αναρριχόμενων συστημάτων της PERI. Χρησιμοποιείται σε κατασκευές μεγάλου ύψους χωρίς γερανό. Στις αρχές της δεκαετίας του ’80 η PERI πρωτοστατούσε στην χρήση αλουμινίου για τον κατασκευαστικό τομέα. Η συγκεκριμένη τάση υπερίσχυσε του αρχικού σκεπτικισμού όταν τα εργοτάξια συνειδητοποίησαν ότι μια μείωση κατά 20% του συνολικού βάρους ενός καλουπιού ήταν σημαντικό πλεονέκτημα, ιδίως όταν μεγάλο μέρος του ξεκαλούπωματος μετά την σκυροδέτηση γίνεται με τα χέρια. Κατά την διάρκεια των τελευταίων 10 ετών ο συνολικός ετήσιος τζίρος του ομίλου PERI αυξήθηκε από 250 σε πάνω από 920 εκατομμύρια ευρώ ενώ παράλληλα ο αριθμός του προσωπικού από 1.700 σε 4.500 υπαλλήλους.

## [Επεξεργασία] Γενική Παρουσίαση Προϊόντων

Όλη η σειρά των προϊόντων και υπηρεσιών του ομίλου περιλαμβάνει ξυλοδοκούς, συστήματα μεταλλοτύπου τοιχίων και υποστυλωμάτων, συστήματα πλακών, πλατφόρμες αναρρίχησης, πλατφόρμες εργασίας, αυτόματα συστήματα αναρρίχησης, σκαλωσιές και στύλους υποστύλωσης, σκαλωσιές εργασίας, αντηρίδες, μπετοφόρμ, αντιστηρίξεις για την σκυροδέτηση μονόπλευρων τοιχίων, συστήματα ντιζών και αγκύρωσης, συντήρηση προϊόντων, λογισμικό, τεχνική υποστήριξη και εκπαίδευση συνεργείων στο εργοτάξιο.

## [Επεξεργασία] Έργα

Παρακάτω αναφέρονται έργα που κατασκευάστηκαν με τα συστήματα της PERI:

- Trump International Hotel and Tower, Σικάγο, Η.Π.Α.
- Trump World Tower, Νέα Υόρκη, Η.Π.Α. – μόνο δύο ημέρες για την ολοκλήρωση ενός ορόφου.
- Oresund Bridge, Δανία– σύστημα καλουπιού για την σκυροδέτηση μονολιθικής σήραγγας.
- Millau Viaduct, Γαλλία – κατασκευή της γέφυρας με τα υψηλότερα βάθρα στον κόσμο (ύψος 245m).
- Mercedes-Benz World, Στουτγάρδη, Γερμανία – κατασκευή Μουσείου αυτοκινήτων
- Mega Bridge, Μπανκόγκ, Ταϊλάνδη – κατασκευή τεσσάρων βάθρων με ύψη της τάξεως των 170m.
- Turning Torso, Μαλμό, Σουηδία – κατασκευή περιστραμμένου υψηλού κτιρίου σχεδιασμένο από τον Ισπανό Αρχιτέκτονα Santiago Calatrava.
- Torre Agbar, Βαρκελώνη, Ισπανία – κατασκευή κτίριου ύψους 142m.

## [Επεξεργασία] Εξωτερικοί Σύνδεσμοι

- PERI Ελλάς ΕΠΕ - ελληνικός ιστοχώρος
- PERI GmbH – Διεθνής Ιστοσελίδα
- PERI GmbH - International – Ιστοσελίδες θυγατρικών του ομίλου PERI παγκοσμίως

Ανακτήθηκε από "http://el.wikipedia.org../../../p/e/r/Peri.html"

Κατηγορίες: Επιστήμη Πολιτικού Μηχανικού | Τεχνολογία Αυτοματισμού | Δομικά Έργα | Έργα Υποδομής

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Česky
- Dansk
- Deutsch
- English
- Español
- Français
- Italiano
- Nederlands
- Polski
- Português
- Русский
- Svenska
- Türkçe